Orietta Berti

Orietta Galimberti Vitali, artistikoki Orietta Berti (ezizenez: Cavriagoko urretxindorra;Cavriago, Reggio nell'Emilia, Italia, 1943ko ekainaren 1a) abeslari, aktore eta telebista aurkezlea da. 60ko eta 70eko hamarkadetan bere herrialdeko interprete ezagunenetako bat izan zen. Gutxienez hamabi aldiz lehiatu da Sanremoko Jaialdian, hamar aldiz Un disco per l'estaten eta zazpi aldiz Canzonissiman. Diskografia zabala du, eta hamabost milioi diskotik gora saldu ditu: urrezko lau disko, zilarrezko bi eta platinozko bat irabazi ditu. Italian 'L'usignolo di Cavriago' (Cavriagoko urretxindorra) ezizena jarri zioten.

 Bizitza 
Orietta Galimberti Vitali (bere jaioterria) aita musika lirikoaren zale amorratua zen eta solfeoa eta kantua ikastera bultzatu zuen. 1961ean, ahots berrien lehiaketa batean parte hartu zuen Reggio nell' Emilian, eta Iva Zanicchi eta Gianni Morandi gazteak ere parte hartu zuten; Berti seigarren sailkatu zen. Hortik sortu zen lehen diskoetxe bateko kotaktoa eta Karim izeneko  lehen diskoa, eta 1962an argitaratu zituen lehen singleak. Gero, 1964an, Polydor diskoetxera joan zen. Han, Jeanine Deckersen, 'Sor Irrifarre''' izenaz ezaguna zen moja belgikarraren Dominique bertsioarekin atentzioa ematea lortu zuen. 1965ean bere lehen arrakasta handia lortu zuen Tu sei quello diskoarekin, eta hainbat lehiaketa irabazi zituen, tartean Un disco per l'estate, eta bere lehen albuma grabatu zuen.

Italia osoan ezaguna, egin zen. 1966an egin zuen debuta Sanremon, Lo ti darò di più abestiarekin. Bertsio bikoitzean abestu zuten, Ornella Vanonirekin batera, eta finalean seigarren tokia lortu zuen. Hurrengo urteetan hamabi aldiz lehiatu zen jaialdi horretan, honako abesti hauekin: Io, tu e le rose (1967, bosgarren postua), Tu che non sorridi mai (1968, finalista ez), Quando l'amore diventa poesia (1969, hamargarren postua), Tipitipitì (1970, hamargarren postua), Occhi rossi (1974, hirugarren postua),Omar (1976, hamaikagarren postua), La barca non va più (1981, finalista), America in (1982, finalista ez), Futuro (1986, seigarren postua), Rumba di tango (1992, Giorgio Falettirekin, finalista ez) eta Quando ti sei innamorato (2021, bederatzigarren postua).

Jaialditik kanpo izandako arrakastaren artean, Voglio dirti grazie (1965), Ritorna il sole (1966), Solo tu (1967), Io potrei (1967), Non illuderti mai (1968), Se m'innamoro di un ragazzo come te (1968), L'altalena (1969), Una bambola blu (1969), Fin che la barca va (1970),  Ah, l'amore che cos'è (1970), L'ora giusta (1971), Via dei ciclamini (1971), Alla fine della strada (1971), La vedova bianca (1972), Stasera ti dico di no (1972), Ancora un po' con sentimento (1972), Noi due insieme (1973), Il ritmo della pioggia (1974), etab. Haren disko asko Austria, Espainia, Portugal, Suitza, Frantzia, Herbehereak, Erresuma Batua, Jugoslavia, Grezia, Turkia, Ameriketako Estatu Batuak, Mexiko, Peru, Brasil, Argentina eta Uruguain bezalako herrialdeetan argitaratu dira.

2022ko udan, Fedez-rekin abiatu zuen bere "Mille" single berria, udako zerrendetako gailurrak konkistatuz. Urte bereko udazkenean beste arrakasta bat, "Luna Piena"'' feat Manuelito. 2023ko udan beste arrakasta batekin itzuli zen, "Discoteca italiana" Fabio Rovazzirekin batera.

 Bizitza pertsonala 
1967an, Osvaldo Paterlinirekin ezkondu zen, eta Omar (1975) eta Otis (1980) umeak izan zituen.

 Erreferentziak 

 Kanpo  estekak 

Kategoria:Italiako emakume aktoreak
Kategoria:Italiako abeslariak
Kategoria:Emakume aurkezleak
Kategoria:Telebista aurkezleak
Kategoria:Emilia-Romagnako jendea